15. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 887 της 4/8 Δεκ. 1976 (ΦΕΚ Α΄ 326) Περί των προϋποθέσεων κατατάξεως και εγγραφής πτυχιούχων ανωτάτων εκπαιδευτικών ιδρυμάτων εις την Κτηνιατρικήν Σχολήν του Πανεπιστημίου Θεσσαλονίκης προς απόκτησιν και ετέρου πτυχίου. Έχοντες υπ’ όψει: 1.Τας διατάξεις της παρ. 3 του άρθρ. 1 του Νόμ. 379/1976 «περί εγγραφής πτυχιούχων ανωτάτων εκπαιδευτικών ιδρυμάτων προς απόκτησιν και ετέρου πτυχίου και άλλων τινών συναφών διατάξεων» (ΦΕΚ 176 Α΄). 2.Γνώμην της Κτηνιατρικής Σχολής του Πανεπιστημίου Θεσσαλονίκης (συνεδρία 597/20.9.1976) και 3.Την υπ’ αριθ. 910/1976 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Άρθρ.1.-Πτυχιούχοι ανωτάτων εκπαιδευτικών ιδρυμάτων, ως και σχολών και τμημάτων αυτών, ή ισοτίμων της αλλοδαπής δύνανται να καταταγούν και εγγραφούν εις την Κτηνιατρικήν Σχολήν του Πανεπιστημίου Θεσσαλονίκης προς απόκτησιν και  Σελ. 558,04(α) Τεύχος 618-Σελ. 106 ετέρου πτυχίου, υπό τας προϋποθέσεις του παρόντος και μέχρι του αριθμού του οριζομένου κατ’ έτος υπό της Σχολής ταύτης κατά τα εν άρθρ. 1 παρ. 2 του Νόμ. 379/1976 και εντός των υπό της αυτής διατάξεως προβλεπομένων ορίων, επιφυλασσομένης της εφαρμογής του άρθρ. 3 του αυτού νόμου. Άρθρ.2.-Αι αιτήσεις κατατάξεως και εγγραφής μετά πιστοποιητικού της οικείας Σχολής ότι ο αιτών τυγχάνει πτυχιούχος, εις το οποίον δέον να αναγράφεται και ο βαθμός του πτυχίου, υποβάλλονται εις την Κτηνιατρικήν Σχολήν του Πανεπιστημίου Θεσσαλονίκης υπό των ενδιαφερομένων μέχρι 30ής Σεπτεμβρίου εκάστου έτους. Εξαιρετικώς δια το έτος 1976 αι αιτήσεις μετά του ως άνω δικαιολογητικού υποβάλλονται εντός 15 ημερών από της δημοσιεύσεως σχετικής ανακοινώσεως της Σχολής. Προκειμένου περί αιτήσεων κατατάξεως πτυχιούχων ανωτάτων εκπαιδευτικών ιδρυμάτων της αλλοδαπής, ομού μετά του ως άνω δικαιολογητικού συνυποβάλλεται και βεβαίωσις αντιστοίχου Σχολής ανωτάτου εκπαιδευτικού ιδρύματος της ημεδαπής περί της ισοτιμίας του τίτλου. Άρθρ.3.-1.Εις το Α΄ έτος σπουδών της Κτηνιατρικής Σχολής του Πανεπιστημίου Θεσσαλονίκης κατατάσσονται πτυχιούχοι των Θεολογικών, Φιλοσοφικών, Νομικών, Οικονομικών και Ανωτάτων Βιομηχανικών Σχολών, ως και Σχολών Δημοσίου Δικαίου και Πολιτικών Επιστημών, βάσει του βαθμού πτυχίου των. Εις περίπτωσιν ισοβαθμίας ενεργείται υπό της Σχολής κλήρωσις. 2.Εις το Β΄ έτος σπουδών κατατάσσονται πτυχιούχοι Πολυτεχνικών, Φυσικομαθηματικών, Γεωπονικών, Δασολογικών, Ιατρικών και Οδοντιατρικών Σχολών, βάσει του βαθμού πτυχίου των. Εις περίπτωσιν ισοβαθμίας ενεργείται υπό της Σχολής κλήρωσις. 3.Οι εγγραφόμενοι εις το Β΄ έτος σπουδών υποχρεούνται να εξετασθούν εις τα μαθήματα του Α΄ έτους σπουδών της Σχολής, τα οποία δεν έχουν διδαχθή εις την Σχολήν προελεύσεώς των. Οι εγγραφέντες εις το Β΄ έτος σπουδών δύνανται ν’ απαλλαγούν από τας εξετάσεις εις μαθήματα του Β΄ και επομένων ετών σπουδών, επί των οποίων εξητάσθηκαν εις την Σχολήν προελεύσεώς των, μετ’ απόφασιν της Σχολής κατόπιν εισηγήσεως του αρμοδίου δι’ έκαστον μάθημα καθηγητού. 4.Η Κτηνιατρική Σχολή του Πανεπιστημίου Θεσσαλονίκης αποφαίνεται εις ποίαν εκ των παρ. 1 και 2 του παρόντος άρθρου ανήκουν Σχολαί μη περιλαμβανόμεναι εις τας παραγράφους ταύτας. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Π.Δ/τος. 31.Ε.μ.15 Τμήμα Κτηνιατρικής Πανεπιστημίου Θεσ/νίκης